2017 թվականին, երբ սննդամթերքի գինը՝ մասնավորապես մսինն ու կարագինը, բավականին թանկացել էր, ԱԺ «Հանրապետական» խմբակցության պատգամավոր, առողջապահության և սոցիալական հարցերի մշտական հանձնաժողովի նախագահ Հակոբ Հակոբյանը հայտարարել էր, որ աղքատներին թանկացումը չի վնասում, քանի որ նրանք գումար չունեն և առևտուր չեն անում։ Հետևաբար նրանց համար միևնույն է` կարագն ու միսն էժան են, թե թանկ։ Խոսրով Հարությունյանն էլ, փորձելով իբրև թե «փրկել» գործընկերոջն այդ վատ իրավիճակից, պարզաբանել էր, թե Հակոբյանը պարզապես նկատի է ունեցել, որ կարտոֆիլ ուտողը, միևնույն է, կարտոֆիլ էլ ուտելու է՝ անկախ մսի գնից։